ΓΡΑΠΤΗ ΕΡΩΤΗΣΗ E-0270/03

υποβολή: Giacomo Santini (PPE-DE) προς το Συμβούλιο

(6 Φεβρουαρίου 2003)

Θέμα: Απώλεια θέσεων εργασίας στα σύνορα με χώρες της Κεντρικής και Ανατολικής Ευρώπης

Η διεύρυνση της Ευρωπαϊκής Ένωσης προς τις χώρες της Κεντρικής και Ανατολικής Ευρώπης, η οποία έχει προγραμματισθεί για τον Μάιο 2004, θα έχει ως αναπόφευκτη συνέπεια την απώλεια εκατοντάδων θέσεων εργασίας στιςπηρεσίες συνόρων οι οποίες έχουν μέχρι σήμερα ασχοληθεί με τις τελωνειακέςποθέσεις, τις μεταφορές και τις συναφείς οικονομικέςπηρεσίες.

Σε ορισμένα σύνορα, όπως είναι τα ανατολικά σύνορα της Ιταλίας με τη Σλοβενία, η ανεργία θα πλήξει πάνω από το 90 % των άμεσα απασχολούμενων στον μεταφορικό τομέα, την ομαδοποίηση των προς μεταφορά εμπορευμάτων και τις συναφείςπηρεσίες.

Στο συγκεκριμένο πρόβλημα της απώλειας απασχολήσεων και της προβλεπόμενης κρίσης σε πολλές οικογένειες, προστίθεται η οικονομική ζημία που συνδέεται με την απώλεια των δεξιοτήτων και επαγγελματικών προσόντων ολόκληρων κατηγοριών εργαζομένων και ο συνεπαγόμενος διασκεδασμός μίας ανθρώπινης και πολιτισμικής κληρονομιάς πολλών ετών εργασίας και παράδοσης.

Εν όψει των ανωτέρω, προτίθεται το Συμβούλιο να καταδείξει:

1. τι μέτρα προβλέπονται για αυτές τις κατηγορίες εργαζομένων που πλήττονται σκληρά από τη συγκυρία της διεύρυνσης·

2. εάν δεν κρίνει σκόπιμη την εκπόνηση προτάσεως οδηγίας για τη διευκόλυνση της μετατροπής όλων των επαγγελμάτων που ασκούνται σε όλα τα μέχρι σήμερα εξωτερικά σύνορα της Ευρωπαϊκής Ενώσεως τα οποία δεν θαφίστανται μετά τη διεύρυνση·

3. εάν, βάσει του ίδιου σκεπτικού, είναι δυνατόν να προβλεφθεί πρόγραμμα αποζημιώσεων, κατά παρέκκλιση των ρυθμίσεων περί κρατικών ενισχύσεων, για τις επιχειρήσεις που θα σταματήσουν τις δραστηριότητές τους·

4. τι είδους συνεισφορά είναι δυνατό να ζητηθεί από τις χώρες που πρόκειται να ενταχθούν λίαν προσεχώς στην ΕΕπό μορφή συνεργασίας σε αυτή την δράση αποκατάστασης·

Απάντηση

(13 Μαΐου 2003)

Η διεύρυνση της Ευρωπαϊκής Ένωσης αποτελεί ιστορική ευκαιρία για ειρήνη και ευημερία στην Ευρώπη. Προκειμένου να στεφθεί με επιτυχία πρέπει να έχει την όσο το δυνατόν ευρύτερη στήριξη της δημόσιας γνώμης τόσο στα κράτη μέλη όσο και στις δέκα χώρες που ετοιμάζονται να προσχωρήσουν. Ωστόσο, είναι προφανές ότι η διεύρυνση ευλόγως προκαλεί ανησυχίες συνδεόμενες με τον αυξημένο ανταγωνισμό στις παραμεθόριες περιοχές των χωρών αυτών.

Ανταποκρινόμενη στις ανησυχίες αυτές και στο αίτημα του Ευρωπαϊκού Συμβουλίου της Νίκαιας, η Επιτροπήπέβαλε τον Ιούλιο 2001 στο Συμβούλιο σχέδιο δράσης για τις παραμεθόριες περιοχές(1) Το σχέδιο αυτό, το οποίο αφορά 23 περιοχές με πληθυσμό 33 περίπου εκατομμύρια ανθρώπους, έχει ως στόχο να διευκολύνει τη μετάβαση προς την οικονομική ολοκλήρωση. Εξάλλου, κατόπιν πρωτοβουλίας του Ευρωπαϊκού Κοινοβουλίου, συστάθηκε συγκεκριμένη γραμμή του προϋπολογισμού για τη χρηματοδότηση των πιλοτικών προγραμμάτωνπέρ των περιοχών αυτών. Στο πλαίσιο αυτό, το 2002 διατέθηκε ποσό 20 εκατομμυρίων ευρώ στην εν λόγω γραμμή του προϋπολογισμού για τη χρηματοδότηση διαφόρων πρωτοβουλιών, ιδίωςπέρ των μικρών και μεσαίων επιχειρήσεων στους τομείς που θίγονται από τη διεύρυνση. Το ποσό αυτό προστίθεται στις σημαντικές ενισχύσεις που ήδη λαμβάνουν (ή θα λαμβάνουν με την προσχώρηση) οι παραμεθόριες περιοχές δυνάμει των Διαρθρωτικών Ταμείων, ειδικότερα στο πλαίσιο του προγράμματος Interreg.

Εξάλλου, το Συμβούλιο καλεί τον αξιότιμο βουλευτή να απευθυνθεί άμεσα στην Επιτροπή προκειμένου να λάβει εκτενείς πληροφορίες σχετικά με τις δυνατότητες που θα προσφέρονται ενδεχομένως στις επιχειρήσεις, αντιμετώπισης συγκεκριμένων προβλημάτων που θα προκύψουν από τη διεύρυνση, στο πλαίσιο της εφαρμογής των κατευθυντήριων γραμμών της Επιτροπής στον τομέα των κρατικών ενισχύσεων σε περιφερειακό επίπεδο.

(1) COM(2001)437 τελικό της 25.7.2001.